অভিজিৎকে করা আপনার প্রথম মন্তব্যটা শ্লেষাত্নক-ই মনে হয়েছে। যদিও বলেছেন, আপনি সেভাবে আসলে বলেননি। তাছাড়া, কেউ যখন নিজের অবস্থান পরিস্কার করে ব্যাখ্যা দেন সে ব্যাপারে second guess করা উচিত নয় বলেই মনে করি। কারন এটা পারস্পরিক সৌজন্য ও শ্রদ্ধাবোধের সংস্কৃতিকে এগিয়ে নেয়। কিন্ত তারপরও একটা কথা বলতে হয়। “মার্কসবাদ কি বিজ্ঞান” এই শিরোণামে যে লিখাটি তিনি লিখেছিলেন এবং তার পালটা যে জবাবগুলো ফারুক ওয়াসিফ এবং অন্যরা দিয়েছিলেন সে বিষয়ে আমি নিজে সম্যক অবগত। ওই আলোচনাগুলো মন দিয়ে পড়েছিলাম। পরিচিতজনদের লিংক পাঠিয়েছিলাম। যারা লিংক পেয়ে পড়েছেন মজার ব্যাপার হলো, অনেকেই আমাকে বলেছেন, আলোচনাটা শুরু হয়েছিল সুন্দরভাবে, কিন্ত একটা পর্যায়ে এসে প্রচন্ড ব্যক্তি আক্রমন শুরু হয়ে যায়। একারনে আলোচনাটি সুন্দরভাবে সমাপ্ত হতে পারেনি।